Tienermeisie sterf in hangmat-fratsongeluk
JY LEES NOU Tienermeisie sterf in hangmat-fratsongeluk
'n Tienermeisie (13) het in 'n fratsongeluk gesterf toe sy op 'n hangmat spring en die baksteenpilaar waaraan die een punt geheg was, op haar kop val.
[caption id="attachment_126159" align="alignnone" width="600"] Foto ter illustrasie: Pixabay[/caption] Peri Sagun se 16-jarige suster was reeds in die hangmat by haar ouerhuis in Iowa, Amerika, toe sy daarop spring, maar is nie in die ongeluk beseer nie. Haar ousus het in die huis gehardloop om hul pa te kry, wat kunsmatige asemhaling op haar toegepas het terwyl hulle vir 'n ambulans wag. Sy is toe na die naaste hospitaal gehaas, maar is daar dood verklaar.
13yo Peri Sagun lost her life after a brick pillar fell on a hammock she was on Saturday. Hear from her teacher at 6 pic.twitter.com/yJAWz5mPXL — Kim St. Onge (@KStonge12) May 17, 2016
Peri en haar suster het die een punt van die hangmat aan 'n boom vasgemaak en die ander aan 'n baksteen-ligpaal van 1,5 m, berig die koerant Des Moines Register.
Haar maats by die Saint Augustin Katolieke Skool is nog geskok ná wat met Peri gebeur het. Sy sou in die volgende week haar gr. 8-gradeplegtigheid bygewoon het en was ook die wenner van die presidensiële beurs, een van die VSA se hoogste toekennings aan hoërskoolleerders.
"Peri was wonderlik. Sy was goed in tennis, sy was in ons vlugbalspan, sy was 'n topstudent, 'n gimnas, 'n danser en in al ons musiekblyspele oor die afgelope drie jaar. En sy wou altyd die regte ding doen," vertel haar skoolhoof, dr. Nancy Dowdle.